Közérthető összefoglaló

Tengelic Község Településrendezési Terve 1. számú módosításáról

Tengelic Község Polgármestere - a veszélyhelyzetre tekintettel - előzetesen a képviselők véleményét kikérve a Képviselő-testülete feladat-és hatáskörét gyakorolva az 56/2020. (XI. 17.) valamint a 107/2020. (XII. 15.) önkormányzati határozatában döntött a településrendezési terv tárgyalásos eljárásban történő módosításáról.

A módosítás indokoltsága egyrészt az volt, hogy vállalkozói igény merült fel új gazdasági telephely kialakítására. Mivel nem volt olyan meglévő kihasználatlan gazdasági terület, mely alkalmas a tervezett tevékenységek kialakítására, így a megoldást egy földterület általános mezőgazdasági területből általános gazdasági területbe sorolása jelentette.

Másrészt a módosítást tervi hiba is indokolta, mivel a településrendezési eszközökben az általános gazdasági területbe sorolt néhány földrészletet Gip-á jelölése helyett Gá jelölésre szükséges változtatni.

A tervanyagok elkészítésére az Önkormányzat Tóth Dóra Kata településtervezőt bízta meg.

A településrendezési tervek módosítása a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.08.) kormányrendeletben meghatározott tárgyalásos eljárás keretében történt.

A tervezés első fázisában a településrendezési eszköz tervezetét Polgármester úr véleményeztette a partnerekkel, a beérkezett vélemények elfogadásra kerültek.

Ezt követően az állami főépítész egyeztető tárgyalást hívott össze. Majd záró szakmai véleményét, melyben a módosuló településrendezési eszközök tervezetét elfogadásra javasolta a tárgyalást követő 8 napon belül megküldte.

Végül határozattal elfogadásra került a Településszerkezeti terv módosítása majd rendelettel Tengelic község helyi építési szabályzatáról szóló 12/2018.(X.31.) önkormányzati rendelet (HÉSZ) módosításáról szóló 4/2021.(III.11.) önkormányzati rendelet.

A módosított településrendezési eszközöket 2021. március 15. napjától kell alkalmazni. A dokumentumok megtekinthetők Tengelic Község hivatalos honlapján (www.tengelic.hu), valamint nyomtatott formában a Tengelici Polgármesteri Hivatalban, ügyfélfogadási időben. A településrendezési tervekkel kapcsolatban a Tengelici Polgármesteri Hivatalban kérhető felvilágosítás, ügyfélfogadási időben.

Tengelic 2021. március 16.

Gáncs István sk.

polgármester